Hestfjall (Héðinsfirði)

Hestfjall (einnig nefnt Hestafjall) er fjall (536 m.y.s.) norðan og vestan við Héðinsfjörð á Tröllaskaga en vestan fjallsins er Nesdalur upp frá Reyðará og Siglunesi. Ysti hluti Hestfjalls kallast Hestur.  Fjallið er sæbratt í sjó fram.

Utarlega á Hestfjalli varð mannskæðasta flugslys Íslandssögunnar 29. maí 1947, þegar Douglas DC-3 flugvél Flugfélags Íslands flaug á fjallshlíðina og allir um borð fórust, 25 manns. Þar er nú minnisvarði um slysið, reistur 1997.

Flokkur:Fjöll á Íslandi
Flokkur:Héðinsfjörður